Voertuigeienaar vas oor karwassers se dood | Maroela Media
Voertuigeienaar vas oor karwassers se dood
'n 37-jarige man is Woensdag in hegtenis geneem in verband met twee mans se dood nadat hy hom in die teenwoordigheid van sy prokureur aan die polisie oorhandig het.
Kapt. Nqobile Gwala, woordvoerder van die polisie, het gesê sy inhegtenisneming volg ná 'n voorval 14 Oktober in die Luganda-omgewing in Marianhill, KwaZulu-Natal, waartydens twee mans aangerand en met behulp van petrol gebrand is.
"Die mans is na die hospitaal geneem waar Mxolisi Mkhize (31) met sy aankoms by die hospitaal dood verklaar is. Die tweede slagoffer, Moses Sele Magama (34), is 16 Oktober dood," het Gwala gesê.
Gwala verduidelik die beskuldigde het Mkhize en Magama in diens geneem om sy voertuig te was. Hy het hulle toe glo ondervra oor 'n vermiste ratkas. "Hulle is tydens die ondervraging na bewering aangerand en met behulp van petrol gebrand," het Gwala gesê.
Die polisie ondersoek twee klagte van moord.
Die man sou vandag in die Pinetown-landdroshof verskyn.
Man steeds in koma ná egpaar by waterval afval
Zettie · 11 maande gelede
"ondervra oor 'n vermiste ratkas"………hoe op dees aarde raak 'n ratkas net weg as die voertuig gewas moes word………..?
As daar 'n ratkas langs die kar gelê het en later nie meer daar was nie klink dit soos wegraak.
Lizelle Gibson · 11 maande gelede
Die wreedheid van sommige mense verstom my.
Christo · 11 maande gelede
Die wreedheid van Suid Afrikaners gaan my te behowe. Het sy gedrag die ratkas terug gebring? Geen simpatie, laat die reg sy gang gaan.